**Boldog Község Önkormányzat Képviselő-testületének**

**1./2017.(I.27.) önkormányzati rendelete**

**a Szervezeti és Működési Szabályzatról szóló**

**6/2015.(V.29.) önkormányzati rendelet módosításáról**

Boldog Község Önkormányzatának Képviselő-testülete az Alaptörvény 32. cikk (1) bekezdés d) pontjában meghatározott feladatkörében eljárva szervezeti és működési rendjéről a következőket rendeli el:

1.§.

Boldog Község Önkormányzata Képviselő-testületének a Képviselő-testület Szervezeti és Működési Szabályzatáról szóló 6/2015.(V.29.) önkormányzati rendelet 5.§. (5) bekezdéssel egészül ki:

5.§. (5) Boldog község himnusza: Szántó Lóránt néptanító „Boldogi himnusz „című Somogyváry László kántor-tanár által megzenésített verse.

2.§.

Boldog Község Önkormányzata Képviselő-testületének a Képviselő-testület Szervezeti és Működési Szabályzatáról szóló 6/2015.(V.29.) önkormányzati rendelet 35.§. (2), (3) bekezdései helyébe a következő rendelkezés lép:

35. §. (2) A rendeletek jelölése a következő formában történik: Boldog Község Önkormányzat Képviselő-testületének …./….. (…. …) önkormányzati rendelete majd a rendelet tárgya, melyben a hónap számozása római számmal, a többi számozás arab számmal történik.

(3) A határozatok jelölése a következő formában történik: Boldog Község Önkormányzat Képviselő-testületének …./… (… ….) határozata, melyben a hónap számozása római számmal, a többi számozás arab számmal történik.

3.§.

Ez a rendelet a kihirdetését követő napon lép hatályba és a hatályba lépést követő napon hatályát veszti.

Laczkó Roland Katonáné Fülöp Gabriella

polgármester jegyző

Kihirdetve: 2017. január 27. Katonáné Fülöp Gabriella

jegyző